Euroopa Liidu Teataja L 299 , 27/10/1973 Lk 0001 - 0003

Soomekeelne eriväljaanne: Peatükk 3 Köide 5 Lk 0170

Kreekakeelne eriväljaanne: Peatükk 03 Köide 10 Lk 0031

Rootsikeelne eriväljaanne: Peatükk 3 Köide 5 Lk 0170

Hispaaniakeelne eriväljaanne: Peatükk 03 Köide 7 Lk 0078

Portugalikeelne eriväljaanne Peatükk 03 Köide 7 Lk 0078



Nõukogu määrus (EMÜ) nr 2910/73, 23. oktoober 1973, millega muudetakse määrust nr 79/65/EMÜ seoses raamatupidamisandmete kasutamise, vaatlusala ja Euroopa Majandusühenduse põllumajandusliku raamatupidamise andmevõrguga hõlmatavate aruandvate tootjate arvuga EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse assamblee arvamust ning arvestades, et: nõukogu 15. juuni 1965. aasta määrusega nr 79/65/EMÜ, [1] millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, viimati muudetud määrusega (EMÜ) nr 2835/72, [2] nähakse ette eelkõige kõnealuse võrgu raamatupidamisandmete kasutamine, piiritletakse selle võrgu vaatlusala ja määratakse kindlaks võrguga hõlmatud aruandvate tootjate arv; on otstarbekas laiendada nimetatud raamatupidamisandmete kasutamist; andmevõrgu esimestel tegevusaastatel omandatud kogemused näitavad vajadust määratleda vaatlusala piirid nii, et sellega hõlmatakse ainult sellised tootjad, kes on raamatupidamissüsteemides kajastumiseks piisavalt suured; vastavalt määrusele (EMÜ) nr 2835/72 on andmevõrguga praegu hõlmatud 13600 aruandvat tootjat; tulevikus peab aruandvate tootjate arvu puhul olema tagatud kõikide vaatlusalasse kuuluvate põllumajandustootjate nõuetekohane esindatus; kõnealusesse vaatlusalasse kuuluvate põllumajandustootjate koguarvust tuleb võimalikult kiiresti saavutada vähemalt ühel protsendil põhinev esindatus; sellest tulenevalt on vaja suurendada aruandvate tootjate arvu; aruandvate tootjate arvu suurendamine peab toimuma järk-järgult mitme aasta jooksul, et andmevõrgu riiklikel ja piirkondlikel asutustel oleks võimalik kõnealust laienemist sujuvalt teostada, ON VASTU VÕTNUD KÄESOLEVA MÄÄRUSE: Artikkel 1 Määruse nr 79/65/EMÜ artikli 1 lõige 3 asendatakse järgmisega: "Käesoleva määruse alusel saadud andmete põhjal koostab komisjon eelkõige ühenduse põllumajandust, põllumajandusturgude olukorda ja põllumajandustulusid käsitlevaid aruandeid; aruanded tuleb igal aastal esitada nõukogule ja assambleele eelkõige põllumajandussaaduste hindade iga-aastaseks kindlaksmääramiseks." Artikkel 2 Määruse nr 79/65/EMÜ artikli 4 lõiked 1 ja 2 asendatakse järgmisega: "1. Artikli 1 lõike 2 punktis a osutatud vaatlusalasse kuuluvad need põllumajandustootjad, kes: - on oma tegevuse suunanud müügile, - on ettevõtja põhitöökohaks, - tagavad aastas töökoha vähemalt ühele töötajale (1 inimtööühikule); artiklis 19 sätestatud korras võib liikmesriigi puhul kõnealust alampiiri vähendada kuni 0,75 inimtööühikuni. 2. 1973. ja 1974. aastal algavatel aruandeaastatel on aruandvaid tootjaid 13600. Seda arvu suurendatakse järk-järgult iga majandusaasta alguses, mis algab ajavahemikul 1975–1978, kuni aruandvaid tootjaid on 28000." Artikkel 3 Määruse nr 79/65/EMÜ artikkel 23 asendatakse järgmisega: "Komisjon esitab nõukogule enne 1. jaanuari 1980 täiemahulise aruande andmevõrgu töö kohta vajadusel koos võimalike ettepanekutega käesoleva määruse muutmiseks." Artikkel 4 Itaalia puhul asendatakse määruse nr 79/65/EMÜ artikli 2 punktis d osutatud piirkondade loetelu käesoleva määruse lisas esitatud loeteluga. Artikkel 5 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 23. oktoober 1973 Nõukogu nimel eesistuja Ib Frederiksen [1] EÜT 109, 23.6.1965, lk 1859/65. [2] EÜT L 298, 31.12.1972, lk 47. -------------------------------------------------- LISA ITAALIA 1. Piemonte 2. Valle d'Aosta 3. Lombardia 4. Alto Adige 5. Trentino 6. Veneto 7. Friuli — Venezia Giulia 8. Liguuria 9. Emilia — Romagna 10. Toscana 11. Umbria 12. Marche 13. Lazio 14. Abruzzi 15. Molise 16. Campania 17. Puglia 18. Basilicata 19. Calabria 20. Sitsiilia 21. Sardiinia --------------------------------------------------